Document ID: 31991R3402

ΚΑΝΟΝΙΣΜΟΣ (ΕΟΚ) αριθ. 3402/91 ΤΟΥ ΣΥΜΒΟΥΛΙΟΥ της 19ης Νοεμβρίου 1991 για την τροποποίηση του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο, καθώς και του κανονισμού (ΕΟΚ) αριθ. 2915/79 περί καθορισμού των ομάδων προϊόντων και των ειδικών διατάξεων σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1630 (2), και ιδίως το άρθρο 14 παράγραφος 6,
την πρόταση της Επιτροπής,
Εκτιμώντας ότι η διάκριση μεταξύ των νωπών τυριών που υπάγονται στον κωδικό ΣΟ 0406, ανάλογα με το αν έχουν υποστεί ζύμωση ή όχι, δημιουργεί δυσκολίες ελέγχου- ότι το συμβούλιο δασμολογικής συνεργασίας συνέστησε τη συγκέντρωση όλων των νωπών τυριών στον κωδικό 0406 10- ότι θα πρέπει, κατά συνέπεια, να τροποποιηθεί ο κανονισμός (ΕΟΚ) αριθ. 2915/79 (3), όπως τροποποιήθηκε τελευταία από τον κανονισμό (ΕΟΚ) αριθ. 3116/90 (4), και να προσαρμοστεί ανάλογα ο κανονισμός (ΕΟΚ) αριθ. 2658/87 (5), όπως τροποποιήθηκε τελευταία από τον κανονισμό (ΕΟΚ) αριθ. 2587/91 της Επιτροπής (6)- ότι, εξάλλου, είναι απαραίτητο να αναθεωρηθεί με την ευκαιρία αυτή η κατάταξη ορισμένων προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η συνδυασμένη ονοματολογία η οποία περιλαμβάνεται στο παράρτημα του κανονισμού (ΕΟΚ) αριθ. 2658/87 τροποποιείται σύμφωνα με το παράρτημα του παρόντος κανονισμού.
Άρθρο 2
Ο κανονισμός (ΕΟΚ) αριθ. 2915/79 τροποποιείται ως εξής:
1. Το άρθρο 7 τροποποιείται ως εξής:
- στο σημείο 1, η εισαγωγική φράση αντικαθίσταται από το ακόλουθο κείμενο:
"1. αν υπάγεται στους κωδικούς ΣΟ 0406 10 20 και 0406 90 93, με το άθροισμα των ακόλουθων στοιχείων:",
- στο σημείο 2, η εισαγωγική φράση αντικαθίσταται από το ακόλουθο κείμενο:
"2. αν υπάγεται στους κωδικούς ΣΟ 0406 10 80 και 0406 90 99, με το άθροισμα των ακόλουθων στοιχείων:".
2. Στο παράρτημα, οι ομάδες προϊόντων της ομάδας αριθ. 11 αντικαθίστανται από τις ακόλουθες ομάδες:
Αριθμός ομάδας Ομάδες προϊόντων σύμφωνα με τη συνδυασμένη ονοματολογία Προϊόντα-πρότυπα για καθεμία από τις ομάδες προϊόντων " 11 0406 10 0406 30 0406 90 23 0406 90 25 0406 90 27 0406 90 29 0406 90 31 0406 90 33 0406 90 35 0406 90 37 0406 90 39 0406 90 50 0406 90 73 0406 90 75 0406 90 77 0406 90 79 0406 90 81 0406 90 85 0406 90 89 0406 90 93 0406 90 99 Τυριά σε ολόκληρες μορφές ωρίμανσης έξι έως οκτώ εβδομάδων περιεκτικότητας σε λιπαρές ουσίες 45 % κατά βάρος επί ξηράς ύλης χωρίς συσκευασία"
Άρθρο 3
Ο παρών κανονισμός αρχίζει να ισχύει την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Νοεμβρίου 1991.

Labels: 3
15
17